mteb/NusaParagraphTopicClassification huggingface dataset:
Jajanan otentik kota Bandung biasanye jadi tujuan nomor wahid buat wisatawan nyang melancong ke Kota Bandung. Lebih lagi, sekarangan eni ude kaga ade pembatasan pembukaan restoran ame tempat makan buat makan ditempat. Kota Bandung punye bejibun  kuliner, mulain dari kuliner otentik khas sunda di rumah makannye, sampe jajanan aci di pinggiran jalan. Uniknye, kuliner-kuliner nyang dijualin di Bandung punye cite rase nyang nggugah selera,walo harganye murah meriah di kantong. Salah satunye kuliner nyang ude kesohor ntu Mie KOcok Mang Dadeng, ude keseohor dari 1960-an, Jajanan berkuah eni ade di Jalan Banteng nomor 67, Turangga, Kota Bandung, nyang lokasinye sebrangan ame Hotel Horison Bandung. Satu porsinye ade mie kuning gepeng, tauge, kikil sapi, potongan tulang kaki sapi nyang disajiin bareng ame kuah kaldu sapi nyang gurih dalem mangkok gede. Kalo ke kota Bandung jangan sampe ngelupain mampir buat nyobain segernye kuah kaldu ame kenyel kikil sapinye.
Makin kemari keadaan mesjid di deket rumah aye tuh makin bagus ama terawat. Sekarang tuh mesjid kaga cuma 1 lantai, tapi dibangun ampe 3 lantai. Di lantai 1 tapi bukan dipake buat sholat, tapi buat ruang serbaguna. Kalo buat sholat, kite bakal naek ke lantai 2 lewat tangga nyang udeh disediain, tangga buat laki ama perempuan aja beda. Tempat wudhu juga udeh disediain, di luar buat jamaah laki, di dalem buat jemaah perempuan. Lantai mesjidnye juga udeh dipakein keramik jadi makin adem dah tuh. Semua perlengkapan mesjid juga diganti dah jadi lebih modern. Pembangunannye juga bagus, di langit-lagit mesjid ada gambar awannye, jadi adem diliatnye.
Aye juga gatau si permasalahan nyang ada dengan diri aye. Dulu tuh aye susah bertemen, trus paling takut juga sendiri. Kaga ngerti dah ngapa aye jadi anak nyang sepemyendiri ntu. Padahal pan harusnye aye jadi orang nyang mandiri gara-gara kebiasa dari SD tuh mandiri. Kalo masalah buat diri sendiri mah aye pasti mandiri. Cuma kalo buat ketemu orang, ngobrol ama orang baru ya aye tuh rada susah gitu. Kayanya si gara-gara masa kecil aye nyang selalu dibuat minder. Aye tuh minder kan gara-gara dikatain, trus diejek, trus diledek juga. Nah, gara-gara itu tuh aye juga jadi orang nyang males trus kaga mau buat membuka diri trus berkembang gitu.
Pengen bikin lauk yang nyehatin tapi juga enak. Dokter atawa ahli gizi pada bilang kalo makanan gorengan kagak baek kalo keseringan dikonsumsi. Keliatannya kalo kaga ada gorengan, tuh, makan kayak kurang resep. Padahal, banyak makanan sehat yang sedep, kayak ikan pepes. Bumbunya juga kagak ribet. Kita bisa pilih ikan yang menurut kita enak dan cocok. Di sini, coba kita mepes ikan kembung. Bumbunya ada yang alus ama kasar. Bumbu yang kudu dialusin ada bawang merah, bawang putih, jahe, kunyit, garem, ama kemiri. Bumbu kasarnya ada sereh, daon salam, daon jeruk, tomat, ama daon kemangi. Kalo udah jadi semua bumbu ama ikan, tinggal bungkus pake daon pisang, terus dikukus di atas gidir. Baru dikukus sebentar, tapi baunya udah wangi sedep bener. Biasanya, makanan yang pake daon pisang emang nambah rasa jadi lebih sedep, sih. Pas udah mateng, siap mindo, dah.
Sholat kan udeh jadi kewajiban dalem hidup, cuman kalo ngerjain sholat tuh juga mesti khusyuk bukan cuma jalanin doang. Sebenernya biar kite khusyuk tuh ade alesannye. Pertama, kalo kite sholat mikirin nyang lain, nah kalo udeh kaya gitu kite sering lupa tuh ama rakaat ato bacaan. Kedua, kalo mau ngerjain sholat diusahain juga jangan nahan sesuatu, misalnye nahan buang air kecil karna pasti kite kaga khusyuk. Ketiga, jangan laksanain sholat keburu-buru karna bisa jadi bacaannye jadi suka lupa-lupa tuh. Keempat, kalo sholat tuh lakuin dari hati, soalnye kalo terpaksa tuh bikin kite ngerasa terpaksa trus kaga bakal khusyuk. Lakuin tuh sholat karna Allah SWT, jangan karna dipaksa.
Bukan cuma si Rina anak SMPN Cicangon yang kalo pulang sekolah suka bantuin orang tuanye jualan makanan. Ade satu lagi temen aye nyang namanye si Asep, nah kalo si Asep ceritanye beda lagi karna sebenernye dia tuh kaga diboleh ikut-ikut dagang. Maklum usaha nyak babehnye nyang maju bikin tokoknye bisa gaji banyak karyawan. Rupanye Asep tetep bangor kaga ,au nurut, tetep aje dia ikut bantuin tuh masak-masak didapur karna katanye resep. Cita-cita Asep sedari kecil emang pengen jadi koki terkenal, mangaknye tuh dari sekarang die selalu pengen ikut langsung ke toko bapaknye ya karna hoinye itu. Namanye udeh hobi pan udah kaga bisa dilarang, jadi orang tuanye setuju deh si Asep selalu ngintilin di toko.
Dosèn amè mahèsiswè Pakultas Tèknik Unipêrsitas Pasundan nyiptèin alat pêmadêm kêbakaran nyang bisè digèndong bêrnamè Portable Fire Pump. Alat ntu punyè ukuran bêrat 13 kilogram nyang bisè dibawè kê daèrah pêrhutanan amè pêmukiman padêt pênduduk nyang sulit dijangkau pêmadêm kêbakaran. Portable Fire Pump mêrupakan hasil risèt dosen Unpas Farid Rizayana, Hèrman Soèmantri, amè Èrwin M. Pribadi liwat program Risèt Kêilmuan Akadêmik 2022 nyang didanèin Lêmbaga Pêngêlola Dana Pendidikan. Walo ukurannyè ringkês, tapi jarak sêmburannyè bisè ngêjangkau bagian-bagian tinggi amè punyè dayè sêmprot aèr nyang rosa. Sumbêr aèr pêranti madêmin api bisè diambil dari kolêm, sungèi, danau, bahkan tangki aèr. Portable Fire Pump udèh ngêdapêt lisènsi hak patèn. Taun bêrikutnyè rêncanènyè dikomèrsialin liwat pêrusahèan rintisan nyang dikêlolè mahèsiswè di bawèh arahan Pusat Inovasi dan Inkubator Bisnis Unpas.
Membahas buah pepaya siape yang gatau tuh sama ntu buah, ntu buah dijadiin gacoannye semua orang yang demen sama ngeganyemin buah-buahan. Organisasi kesehatan dunia (WHO) nyebutin katanye ntu organisasi diklaim mengeluarkan rekomendasinye yang nyebutnye ntu buah pepaya punye nilai gizi yang paling tinggi dibandingin buah yang lainnye. Buah ntu bejibun manfaatnye, dari daunnye yang bisa dijadiin tumisan pepaya buat ngeganyem, sampe buahnye yang dimakan sehari hari dari usia anak-anak sampe bangkotan bisa makan paya. Buah ntu pepaya mengandung nutrisi seperti vitamin A, magnesium, vitamin C, vitamin E, kalium, vitamin B, asam pantotenat, folat, serat makanan, asam lemak oleat, asam linoleat, asam stearat, flavonoid, saponin, antosianin, glukosinolat, tokoferol (alfa dan gamma), beta-karoten dan benzil isothiocyanate. Bejibun nutrisi didalemnye makanye bejibun pula orang yang pade ganyemin ntu buah, karena bagus buat badan kita, salah satunye manfaat ntu buah adalah buat lancarin pencernaan juga.
Donat emang jadi makanan yang disukain orang-orang dari berbagai kalangan. Dari mecem-macem merek donat yang dijual, paling seneng sih ama donat kampung, yang cuma ditaburin ama gula putih alus. Soalnye pernah sewaktu-waktu beli tuh donat yang dimall-mall, liatnye juga resep soalnye warna ama rasanye sedep dipandang. Tapi aye rade cemas, pas tuh donut lupa dimakan 3 hari masa kaga ade jamurnye. Mulai penasaran tuh, pake bahan apaan ye kok bise kaga ngapa-ngapa cuma keras aje kalo dipegang. Dari situ tuh, kaga mau nyari tau lebih dalem tapi tetep ati-ati jadi kaga pernah lagi tuh beli donat dimall. Kalo rasanye pengen nih mindo donat aye cari tuh digerobakan nyang kalo ga langsung dimakan lempem, jadi ya kaga selamanye makanan yang lebih mahal tuh sehat ye mesti ati-ati lagi pilih ganyeman.
Bulan depan mpok aye pengen kawin, nyak udeh mulai sibuk tuh nyari roti buaya. Aye penasaran knapa setiap ada yang kawin tuh roti buaya kaga pernah yang namanya absen. Akhirnya aye tanya sama cing aye dah tuh asal muasalnya, terus kata cing papat roti buaya artinya lambang kesetiaan. Walaupun kate orang-orang buaya sering disamain sama laki-laki idung belang, tapi tiap orang Betawi kaga pernah absen bawa yang namanya roti buaya. Buaya kaga bakal nyari pasangan lagi kalo pasangannya pergi atau mati, makanya tiap ada orang betawi yang kawin tuh pasti ada yang namanya roti buaya sepasang. Biasanya roti buaya ntu di bawa pas mempelai laki-laki dateng ke rumah calon mempelai perempuan.
Ngejage kesehatan jantung emang baenye dilakuin dari masi kecil. Untung bangat, dari dulu ampe karang, enih alat olahraga masi banyak nyang jual, walopun kalo diliat-liat, udeh dikit nyang maenin. Namanye hula hoop. Bentukannye bulet gede, tengahnye kopong, biasanye bebahan plastik ato kagak rotan. Enih alat kagak berat, makanye cara maennye dengan puter-puterin di area pinggang ame perut, kagak bole ampe jatoh. Enih olahrage, simpel-simpel beginih, manpaatnye oke bangat. Bisa buat sirkulasi darah nyeralak, jadi jantung tejamin sehat. Terus, bagus juge buat refreshing biar otak tetep idep. Kek olahrage lainnye, hula hoop juge bisa buat ngejaga keseimbangan ame ngelatih otot bagian bawah. Serunye emang kalo olahraganye bareng-bareng, jadi bisa bari gibah ame nyang laen.
Elu orang Jakarta? Elu fans-nye Soto Betawi? Udeh tau belom, kalo Soto Betawi entu sebenernye diciptain dan dikenalinnye sama orang Tionghoa? Orang Tionghoa penciptanye Soto Betawi namanye Lie Boen Po. Nama “Soto Betawi” awalnye digunain oleh penciptanye supaye soto bikinannye punye identitas yang khas gitu. Nah penciptanye ini ngumpulin nama-nama dari aneka soto yang udeh ada pas jaman entu. Akhirnye karena soto Jakarta belum ada nama khasnye, penciptanye pun namain soto buatannye sebagai Soto Betawi. Nah, sejak entu pula Soto Betawi muncul di kuliner-kuliner Jakarta. Pas taon 1991 makin banyak deh tuh waroeng makan laen yang pake nama “Soto Betawi”.
Industri madangan amè minuman sêlalu ngêjadi andêlan buat naèkin pêrtumbuhan industri saban taunnyè. Pêrsaingan jadi kompêtitip amè sêrba gancang karna banyaknyè pêluang. Dari sonolah lahir idè-idè cakêp buat ngêmbangin suatu produk madangan atau minuman sêhinggè dayè saing ngêningkat. Dalêm hal êni, pêrusahèan kudu bisè ngèksplorasi amè ngêmbangin potènsi laèn dari produk madangan amè minuman nyang dipunyè. Pêngêmbangan suatu produk madangan atau minuman ntu biasènyè butuh tim khusus supayè bisè ngêjalaninnyè. Tim khusus êni biasè disebut sêbagè Risêt amè Pêngêmbangan atau Research and Development (R&D). Kagak mêlulu di pêrusahèan industri madangan amè minuman, di rèstoran jugè butuh nyang namènye tim khusus êni. Gawèan di bidang êni urup buat orang-orang nyang dêmên nyobè madangan unik dêngan rasè baru.
Tiap pagi depan rumah ane lewat tukang jamu, namanye ibu juju, ibu juju tu dulu musuhan banget sama ane. kenape musuhan, lantaran dulu ane suka dikasi jamu cekokan sm ibu juju. bujubuset rasanya pait banget tu jamu, ude gitu cara ngasi tu jamunye d cekokin ke mulut ane, trauma banget aslinye. emang sih kata emak ane cekokan jamu ntu bagus buat kesehatan ane dan bagus buat nafsu makan. cuma rasanya ntu bikin nyawa melayang sesaat banget, antara pait sepet pedes dicampur jadi satu. tapi sekarang ane sm ibu juju ude jadi ceesan banget soalnye sekarang ane msh langganan jamunye cuma ga beli jamu cekokan tapi beli jamu kunyit asem nyang bagus buat kulit ane.
Selain Tebing Panenjoan, Anda bisa melihat keindahan dari Curug Cimarunjung Geopark Ciletuh. Curug tersebut memang sudah dikenal sebagai keistimewaan geopark. Karena itulah Anda wajib melihat serta mengabadikan foto dengan latar belakang curug. Fasilitas di destinasi wisata satu ini terbilang cukup lengkap. Pihak pengembang wisata telah menghadirkan banyak spot berfoto yang instagramable. Sehingga tak jarang pengunjung langsung memanfaatkan waktu untuk berfoto sepuasnya. Ketersediaan fasilitas umum seperti kamar mandi hingga tempat ibadah sampai area menikmati kuliner juga tersedia. Sehingga aktivitas liburan selama di Geopark Ciletuh ini akan terasa lebih nyaman serta menyenangkan. Area parkir juga terbilang lebih luas karena memang dirancang untuk menampung banyak kapasitas kendaraan. Pada saat liburan sekolah ataupun akhir pekan memang kapasitas pengunjung bisa dua kali lipat lebih banyak.
Di Amerika Serikat istilah ntu football dipakai untuk olahraga American Football, dan untuk ntu istilah sepak bola disebut dengan soccer. American Football merupakan olahraga yang paling populer di Amerika Serikat. Saat partai puncak berlangsung, Negeri Paman Sam seakan terbius. Seluruh sudut kota bakal menayangkan acara ini dan orang-orang berbondong-bondong ke stadion bersama teman maupun keluarga untuk menonton secara langsung. Didirikan di New Jersey pada tahun 1869, American Football telah menjadi olahraga paling populer di Amerika Serikat lebih dari satu abad. National Football League atau yang dikenal sebagai NFL menjadi kompetisi olahraga dengan jumlah penonton terbesar setiap tahunnya. Pada NFL Draft 2019 berhasil mencetak rekor jumlah penonton terbanyak yakni rata-rata 6,1 juta pemirsa. Angka tersebut semakin menegaskan bahwa Football menjadi olahraga paling populer di Amerika. Keseruan dari olahraga ntu adalah bejibun poin dan gol yang bisa dirayakannye. Satu kali touchdown adalah 6 poin dan jika ditambah dengan kick in akan bernilai 3. Jadi, jangan kaget ketika melihat skor di NFL mencapai 20 sampai 40-an poin. Selain ntu, American Football kagak mengenal kata seri karena harus ada pemenang. Setiap detik merupakan perjuangan yang sangat berarti bagi sebuah tim.
Strès mêrupakan kondisi nyang kagak bolèh diantêpin karna bisè nyêbabin masalèh kêsèhatan, baèk sêcarè pisik mao gè mèntal. Kagak pêrlu ngêluarin banyak duit, carè ngilangin strès bisè êlu lakuin liwat tindakan sêdêrhanè. Dalêm studi nyang dirilis di Sage Journals, disêbutin bahwa duchenne smile, jênis mèsêm lèbar nyang ngêlibatin otot-otot mukè sêkitar matè bisè ningkatin suasanè ati. Mêski dilakuin dêngan purè-purè, mèsêman êni bahkan bisè ngêbantu ngurangin strès wayah situasi sêkitar ngêjè êlu ngêrasè kêwalahan. Wayah êlu mèsêm, têrjadi pêrobahan aktipitas otak nyang bêrhubungan dêngan suasanè ati. Mèsêman êni jugè bakal ngêjè suasanè ati orang sêkitar ngêjadi lêbih baèk, walo tibang purè-purè.
Waktu pertandingan piala dunia di Qatar, Lionel Messi jadi bahan omongan semua penonton di dunia. Dia berhasil ngebawa Argentina jadi pemenang di Piala Dunia taun 2022 kemaren. Timnas Argentina berhasil ngalahin timnas Perancis. Aksi-aksi Lionel Messi bikin jatuh cinta orang-orang yang bahkan tadinya kagak ngerti banyak soal bola. Sebelomnya, banyak orang apalagi wadon yang kagak ngerti bola, tapi udah tau nama Lionel Massi. Cuma tau aja. Abis nonton piala dunia, banyak yang tau bagemana cara maen bolanya Messi. Kagak cuma cakep pas lagi maen bola, sikap yang bagusnya juga bikin banyak orang jadi kagum. Sebelom menangin Piala Dunia ini, Messi sering bawa timnya jadi juara. Dia ngedapetin gelar pemaen terbaek sepanjang masa atawa Greatest of All time (GOAT).
Elu tau kagak kalo salah satu upacara keagamaan dalam agama Islam entu Hari Raya Idul Fitri alias lebaran? Elu tau kagak, biasanye ape aje yang dilakuin para muslim dan muslimah di hari pelaksanaan upacara keagamaan satu entu? Mulai dari pagi yang cerah pas hari raya Idul Fitri, mereka biasanye ngelakuin ibadah upacara keagamaan Hari Raya Idul Fitri, ya entu salat eid. Biasanye abis salat eid, mereka pulang ke rumah dan sarapan. Biasanye sih hidangan pas hari raya entu mayoritas daging dan ketupat, misalnye sayur ketupat, ketupatnye, rendang, semur, marak, dan laennye. Abis sarapan, biasanye pade pergi seilaturahim ke rumah tetangga ataupun rumah keluarga. Nah biasanye juga pas lebaran Idul Fitri, pas lagi kumpul keluarga, orang gede pade bagiin THR alias Tanggokan Hari Raya buat para bocah. Nah entu die kegiatan laennye yang ade di hari pelaksanaan upacara agama Islam, ya entu Idul Fitri.
Wayah ntu Syella lagi bênêr-bênêr pokus mengetik laporan di ruangannya nyang terletak di lantai teratas dari bangunan sekolah. Ujug-ujug diè ngêrasè oleng. Diè menengok kê luar jendela amè melihat murid-muridnya berjalan cepat keluar dari ruangan kelas, sementara jêm ntu bukanlah jêm istirahat. Syella sigrah menutup laptop, ngêmasin barang-barangnyè, lalu sigrah berjalan keluar. Sêmuè murid-murid gè lagi bergerak cepat menuju pintu keluar. Syukurnya, sekolah ntu sêcarè rutin mengadakan pelatihan evakuasi buat gêmpa bumi ampè sêmuè orang terlatih carè evakuasi padè wayah terjadi gêmpa bumi. Seluruh murid, guru, amè karyawan sekolah mengevakuasi bangunan dalêm waktu 3 menit. Evakuasi berhasil dilakuin dêngan amat tertib amè kagak adè kejadian dorong mendorong.
Upacarè adat nyangku adalah upacarè ngêrêsikin bêndè-bêndè pusakè pêninggalan parè lêluhur Panjalu. Upacarè êni mêrupakan suatu ritual sakral nyang dilakuin padè bulan Rabiul Awal taun Hijriah, yakni minggu têrakhir padè ari Sênèn atau Kêmis. Padè awalnyè, upacarè adat nyangku adalah buat ngêrêsikin bêndè pusakè kêrajèan Panjalu sêrtè sêbagè misi pênyêbaran agamè Islam. Tujuan dari dilaksanèinnyè upacarè adat nyangku karang tibang sêbatês ngêrêsikin bêndè-bêndè pusakè pêninggalan Kêrajèan Panjalu. Hal êni disêbabin udèh nyêbarnyè agamè Islam di kalangan masarakat Panjalu. Sêlaèn ngêrawat bêndè-bendè pusakè, padè dasarnyè upacarè adat nyangku adalah ngêrêsikin diri dari sêgalè sêsuatu nyang dilarang olèh agamè Islam dan bêrtujuan buat mêringêtin maulid Nabi Muhammad Saw. sêrtè sêbagè saranè buat mêrêrat tali silaturahmi masarakat Panjalu.
K.H. Noèr Ali lahir padè 1914 di Dèsa Ujungharapan Bahagia, Babêlan, Kabupatèn Bêkasi. Diè adalah bocah kêêmpat dari sêpulu bêsodarè pasangan Anwar bin Layu amè Maimunah binti Tarbin. Wayah rêmajè, Noèr Ali pindèh kê Kampung Cipinang Muara, Klèndèr buat ngêmêrdalêm èlmu dari Guru Marzuqi. Padè 1934, Noèr Ali pêgi ibadèh haji sêkaligus ngêmêrdalêm èlmu-èlmu agamè. Sêlanjutnyè, diè balik kê Indonèsia padè 1940-an. Diè ngêdiriin Pêsantren At-Taqwa di kampung halamannyè. Têrus, padè wayah pêrêbutan kêmêrdèkaan, Noèr Ali mêrsiapin santrinyè buat masup latihan kêmilitèran nyang dibêntuk Jêpang. Adè jugè nyang disalurin kê Pasukan Pêmbêla Tanah Air supayè milu pêrang di mèdan tempur. K.H. Noèr Ali wapat padè 29 Januari 1992. Mêski sosoknyè tiadè, pêrjuangannyè bakal têrus idup dalêm ati masarakat Bêkasi.
Salèh atu obat batuk kêring alami nyang udèh banyak kitè tau adalah jêruk nipis. Bêdasarkan pênêlitian taun 2004 nyang têrbit dalêm Jurnal Intêrnasional Èlmu dan Tèknologi Murni dan Têrapan, jêruk nipis ngandung unsur antimikroba nyang manjur buat ngêbantu pêmulihan tênggorok akibat inpèksi. Jêruk nipis èmang kagak bisè ngilangin pirus atau baktèri pênyêbab batuk kêring, tapi sêkagaknyè jêruk nipis bisè ngêringanin gêjalè batuk kêring. Sêlaen ntu, jêruk nipis adalah sumbêr pitamin C nyang baèk buat kêsèhatan. Sêbagè obat hèrbal, jêruk nipis bisè dicampur amè madu atau kècap. Sêlaèn èpèktip ngobatin batuk kêring, jêruk nipis jugè aman dikonsumsi sêbagè obat hèrbal karna kagak adè èpèk samping nyang ngêrugiin kêsèhatan.
Galungan dirayèin olèh umat Hindu saban 210 ari, têpatnyè padè ari Buddha Kliwon Dungulan. Galungan jugè dirayèin olèh masarakat Tênggêr dêngan maknè amè carè nyang bèda dari masarakat Bali. Tatè carè pêrayèannyè idèntik amè barikan, yakni upacarè nyang biasènyè dilakuin saban 35 ari sêkali atau sêtêlèh bêncanè kayak gunung mêlêtus, gêmpa, atau gêrhanè. Ari rayè Galungan Tênggêr udèh kagak dilaksanèin dêngan carè Tênggêr, tapi têlèh disatuin amè pêrayèan Galungan sêsuè tatè carè Hindu Bali. Dalêm pêrayèannyè, umat Hindu ngêlakuin ibadèh amè rangkèian ritual, misalnyè pênyucian diri sêcarè lahir amè batin dan ngasih sêsajèn kêpadè Sang Hyang Widhi buat mintè kêsêlamêtan. Sêtêlèh rangkèian pêrsêmbahyangan sêlêsè, umumnyè umat Hindu bakal bêkunjung kê sanak sodarè.
Dapur yang ideal kayak gimane sih? Dapur yang ideal entu tentunye kudu bersih, sehat, dan aman. Kudu bersih, lantainye kinclong, kagak ade sampah numpuk, kagak ade sarang laba-laba, dan hal-hal kotor laennye. Selaen entu dapur juga kudu kena cahaya matahari. Jadi kudu ade jendelanye. Terus dapur juga kudu ade venntilasi udara yang banyak. Selaen entu pastinye kudu ade beragam alat masak yang dibutuhin dan tempat buat naronye. Misalnye, di dapur kudu ade kompor, kulkas, rak atau lemari (isinye bisa piring, wajan, piso, spatula, dan laennye), rak cucian piring, dan laennye. Intinye, dapur entu kudu bersih dan terbebas dari serangga ataupun hewan, kudu masuk cahaya matahari dan udara, dan alat masak dasarnye lengkap!
Elu tau Bangka Belitung? Tau alat musik tradisionalnye juga kagak? Katenye entu, Bangka Belitung ade beragam tipe alat musik tradisional, misalnye entu ade yang namenye gitar dambus. Entu alat musik tradisional katenye punyae bentuk yang mirip gitar dan katenye keliatan mirip bentuk buah labu yang lalu dipotong jadi dua bagian gitu. Katenye pade bagian perut gitar dambus entu dikasih lobang kosong dan entu dijadiin sebagai ruang resonansi. Entu lobang bakalan ditutup pake kulit kera atau kijang. Kagak gitar dambus aje alat musik tradisional dari enih wilayah, tapi ade juga rebana, gambangan, gong, serunai, suling Bangka Belitung, dan ade laennye lagi.
Karang-karang enih, bahasenye, mah, modal internet bae ude bise buke usahe. Kek wirausahe enih. Kalo bingung mao mulae bisnis dari bidang ape, bise cari-cari di internet pekara enih. Pasti ude banyak nyang ngomongin dan bise jadi inspirasi kite dalem betindak. Misalnye, di internet banyak bangat nyang ngomong kalo mao wireusahe, coba buke di bidang nyang banyak diminatin konsumen, kek kape, londri, restoran, toko pakean, ketering, disen grapis, jualan bunga-bungaan, pecetakan, ritel, start up, jadi dropshipper barang-barang onlen shop, ato ngelanjutin bidang nyang ude ade dari dulu, tapi ampe karang masi eksis bangat, kek salon ato barbershop, toko kelontong nyang jual kebutuan seari-ari, barang-barang homemade ato handycraft, bise juge gerae pulse.
Dulu tuh aye demen banget ama pelem robot di tipi, kaga tau knapa kayanye seru bangey liat robot bisa berubah jadi apa aja. Kalo ada pelem cemen tentang robot pasti aye selalu nonton tuh kaga boleh ketinggalan. Kadang tuh aps kecil suka ngayal kalo bisa punya temen dari robot karna bisa diandelin karna bisa berubah jadi apa aja. Apalagi pas ada pelem robot nyang bukan kartun, lupa dah aye juga judulnye apaan, itu seneng banget aye nontoninnye. Ampe gede juga kalo pelem-pelem tentang robot tuh kadang masih suka tertarik kalo pun kaga setertarik dulu pas kecil. Tapi aye kaga sampe demen banget ampe maenan robot, cuma demen pelemnya doang.
Setelah menjalankannye ibadah puasa selama 30 hari, menahan berbagai macem nafsu kaga hanya lapar, dan haus. Kite juga beribadah yang bejibun, salah satunye yang berbeda dari kesehariaan kite adalah sholat tarawih, dan itikaf di 10 malam terakhir bulan Ramadhan. Ketika udeh di penghujung bulan Ramadhan rasanye sedih bener dah, karena ladang kite mencari pahala sebanyak-banyaknye udeh berakhir, bulan ini sungguh lah nikmat, dan berkah. Berakhirnye bulan Ramadhan, disambut dengan Hari Raya Idul Fitri atau yang biasa kita kenal sebagai Hari Lebaran merupakan sebuah momen yang sudah kagak asing lagi untuk semua umat Muslim yang ada di seluruh penjuru dunia. Lebaran Idhul fitri sangat disenenginnye sama bocah-bocah karena momentum mereka untuk dapet THR, biasanye di rumah-rumah juga disajikannye aneka macem ganyeman, dari kue kering hingga ketupat, serta manisan.
Walaupun Wila entu orang Betawi, badogan khas daerah favoritnye entu macem-macem. Kagak cuma soto betawi aje. Wila entu doyan bener sama rendang. Wila juga demen bener sama pempek. Wila juga demen bener sama bika ambon, ayam taliwang, otak-otak, lumpia, nasi jamblang, nasi lengko, tahu gejerot, karedok, kepiting soka, sop konro, mi bangka belitung, mi aceh, kue sagu, rujak cingur, ayam betutu, bolu paranggi, bolu susu, bubur manado, soto banjar, ikan bakar manokwari, ikan cakalang, kue lapis, dan laennye. Intinye, bagi WIla, badogan-badogan khas daerah dari beragam daerah di Indonesia entu enak-enak bener deh. Nyok cobain mulai dari sekarang secara satu per satu soalnye entu enak bener!